sagorsarker/bangla-wikipedia huggingface dataset:
পিটার নেভিল

পিটার মাইকেল নেভিল (জন্ম: ১৩ অক্টোবর, ১৯৮৫) ভিক্টোরিয়ার হথর্নে জন্মগ্রহণকারী অস্ট্রেলীয় পেশাদার ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। বর্তমানে পিটার নেভিল ঘরোয়া ক্রিকেটে নিউ সাউথ ওয়েলস ও মেলবোর্ন রেনেগ্যাডেসের পক্ষে প্রতিনিধিত্ব করছেন। এরপূর্বে তিনি সিডনি সিক্সার্সের পক্ষাবলম্বন করেন। দলে তিনি মূলতঃ উইকেট-কিপার হিসেবে রয়েছেন।
অস্ট্রেলিয়া অনূর্ধ্ব-১৯ ক্রিকেট দলে খেলেছেন পিটার নেভিল। ফেব্রুয়ারি, ২০০৯ সালে মেলবোর্ন ক্রিকেট গ্রাউন্ডে নিউ সাউথ ওয়েলসের পক্ষে প্রথম-শ্রেণীর ক্রিকেটে ভিক্টোরিয়ার বিপক্ষে অভিষেক ঘটে তার। ঐ খেলায় তিনি ১৮ ও ০ এবং একটি ক্যাচ পান। মার্চ, ২০১২ সালে ব্রাড হাড্ডিনের পরিবর্তে ওয়েস্ট ইন্ডিজ সফরে দলের সাথে যোগ দেন। কিন্তু ঐ সফরে তিনি একটি খেলায়ও অংশগ্রহণের সুযোগ পাননি।
৩১ মার্চ, ২০১৫ তারিখে ক্রিকেট অস্ট্রেলিয়া কর্তৃপক্ষ ওয়েস্ট ইন্ডিজ সফরের জন্য অস্ট্রেলিয়া দলের সদস্যদের নামের তালিকা ঘোষণা করা হয়। ক্যাপবিহীন অবস্থায় স্পিনার ফাহাদ আহমেদ ও ব্যাটসম্যান এ্যাডাম ভোজেসের সাথে তাকেও দলে অন্তর্ভুক্ত করা হয়।
২০১৫ সালের অ্যাশেজ সিরিজে অংশ নেয়ার জন্য ইংল্যান্ডে যান। ব্যক্তিগত কারণে ব্রাড হাড্ডিনের অনুপস্থিতির কারণে সিরিজের দ্বিতীয় টেস্টে ইংল্যান্ডের বিপক্ষে তার টেস্ট অভিষেক ঘটে। লর্ডসে অনুষ্ঠিত ঐ খেলায় তার দল ৪০৫ রানের বিশাল ব্যবধানে জয় পায় ও সিরিজে ১-১ সমতা আনয়ণ করে। অভিষেক খেলায় তিনি ৭ ক্যাচ নিয়ে টেস্ট ক্রিকেটের ইতিহাসে যৌথভাবে দ্বিতীয় স্থানে অবস্থান করেন। এছাড়াও তার এ কৃতিত্ব অ্যাশেজ অভিষেক নতুন রেকর্ডের সৃষ্টি করে। এছাড়াও তিনি প্রথম ইনিংসে ৪৫ করেন।
ফেয়ারি কুইন (রেল ইঞ্জিন)

ফেয়ারি কুইন (বাংলা: "পরি রানি") (পূর্ব ভারতীয় রেল এনআর. ২২ নামেও পরিচিত) ১৮৫৫ সালের তৈরি ভারতের একটি বাষ্পচালিত লোকোমোটিভ। এটি ভারতের রাজধানী নিউ দিল্লি ও রাজস্থানের আলওয়ারের মধ্যে চলাচল করে। ১৯৯৮ সালে সবচেয়ে পুরনো সচল লোকোমোটিভ হিসাবে এটি গিনেস বিশ্ব রেকর্ডে স্থান পায়। ১৯৯৯ সালে এটি ভারতের জাতীয় পর্যটন পুরস্কার লাভ করে।
বরগুনা পৌরসভা

বরগুনা পৌরসভা বাংলাদেশের বরগুনা শহরের একটি নগরভিত্তিক স্থানীয় সরকার সংস্থা। ১৯৭৩ সালে পৌরসভাটি প্রতিষ্ঠিত হয়। এটি একটি ক শ্রেনীর পৌরসভা। 
প্রশাসনিক সুবিধার জন্য অষ্টাদশ শতাব্দীর শেষ দিকে বরগুনার বিষখালী নদীর তীরে ফুলঝুড়িতে একটা অস্থায়ী পুলিশ ফাঁড়ি নির্মাণ করা হয়। পরবর্তীতে ১৯০৪ সালে আমতলী থানা থেকে আলাদা করে বরগুনাকে একটি স্থায়ী থানা হিসেবে প্রতিষ্ঠা করা হয়। ১৯৬৯ সালের ১লা জানুয়ারীতে পটুয়াখালী জেলায় উন্নীত হলে, বরগুনা পটুয়াখালী জেলার অন্তর্ভুক্ত হয় ও এর একটি মহকুমায় রূপান্তরিত হয়। বেতাগী, বামনা, পাথরঘাটা, আমতলী ও বরগুনা সদর থানা এই মহকুমায় অন্তর্ভুক্ত হয়। ১৯৭৩ সালের ২৩শে জুলাই “গ” শ্রেণীর পৌরসভা হিসেবে বরগুনা পৌরসভা প্রতিষ্ঠিত হয়। পরবর্তীতে ১৯৮৪ সালের ২৮ ফেব্রুয়ারি বরগুনা মহকুমা জেলায় রূপান্তরিত হয়। ১৯৯৫ সালে বরগুনা পৌরসভা “খ” শ্রেণীতে এবং ১৯৯৯ সালে “ক” শ্রেণীর পৌরসভায় উন্নীত হয়। 
বরগুনা পৌরসভার আয়তন ১৫.৫৮ বর্গ কিলোমিটার। ৯ টি ওয়ার্ড ও ১৮টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বরগুনা সদর থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
২০১১ সালের আদমশুমারি অনুযায়ী বরগুনা পৌরসভার মোট জনসংখ্যা ৩২,২৩৫ জন। এর মধ্যে পুরুষ ১৬,৬৯৭ জন এবং মহিলা ১৫,৫৩৮ জন। মোট পরিবার ৭,৩৫৩টি।
২০১১ সালের আদমশুমারি অনুযায়ী বরগুনা পৌরসভার সাক্ষরতার হার ৭৫.৯%। উচ্চ শিক্ষার জন্য বরগুনা পৌর এলাকায় ২ টি সরকারি কলেজ ও ১টি বেসরকারি মহিলা কলেজ রয়েছে। প্রাথমিক শিক্ষার জন্য ১৩টি প্রাথমিক বিদ্যালয় ও ৬টি মাদ্রাসা রয়েছে।
পাথরঘাটা পৌরসভা

পাথরঘাটা পৌরসভা বাংলাদেশের বরগুনা জেলার অন্তর্গত পাথরঘাটা উপজেলার একটি নগরভিত্তিক স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়। এটি একটি ‘‘ক’’ শ্রেনীর পৌরসভা। 
১৯৯০ সালের ৩১ মে ‘‘গ’’ শ্রেণীর পৌরসভা হিসেবে পাথরঘাটা পৌরসভা প্রতিষ্ঠিত হয়। পরবর্তীতে এটি ‘‘খ’’ শ্রেণীর পৌরসভায় উন্নীত হয়। 
পাথরঘাটা পৌরসভার আয়তন ১৩.১১ বর্গ কিলোমিটার। ৯ টি ওয়ার্ড ও ৯টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম পাথরঘাটা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।
২০১১ সালের আদমশুমারি অনুযায়ী পাথরঘাটা পৌরসভার মোট জনসংখ্যা ১৭,১৭৭ জন। এর মধ্যে পুরুষ ৮,৬৩৭ জন এবং মহিলা ৮,৫৪০ জন। মোট পরিবার ৪,৪৫৭টি।
২০১১ সালের আদমশুমারি অনুযায়ী পাথরঘাটা পৌরসভার সাক্ষরতার হার ৭২.৫%।
উচ্চ শিক্ষার জন্য পাথরঘাটা পৌর এলাকায় ৩ টি কলেজ রয়েছে। এছাড়া মাধ্যমিক ও প্রাথমিক শিক্ষার জন্য ৪টি মাধ্যমিক বিদ্যালয়, ৬টি প্রাথমিক বিদ্যালয় ও ২টি মাদ্রাসা রয়েছে।
আমতলী পৌরসভা

আমতলী পৌরসভা বাংলাদেশের বরগুনা জেলার অন্তর্গত আমতলী উপজেলার নগরভিত্তিক স্থানীয় সরকার সংস্থা। এ পৌরসভাটি আমতলী শহরের পৌরকার্যক্রম পরিচালনা ও পৌরসেবা প্রদান করে। ১৯৯৮ সালে পৌরসভাটি প্রতিষ্ঠিত হয়। এটি একটি ‘‘ক" শ্রেনীর পৌরসভা। 
১৯৯৮ সালের ২৩শে আগস্ট আমতলী পৌরসভা প্রতিষ্ঠিত হয়। প্রথম পৌর-প্রশাসক হিসেবে থানা নির্বাহী কর্মকর্তা মানিক চন্দ্র দে ১৯৯৯ সালের ৪ জানুয়ারি দায়িত্বগ্রহণ করেন ও একই বছরের ১২ এপ্রিল প্রথম পৌর নির্বাচন অনুষ্ঠিত হয়। ৭ জন প্রতিদ্বন্দ্বী প্রার্থী থেকে নির্বাচনের মাধ্যমে আবদুছ ছত্তার মৃধা সর্বপ্রথম আমতলী পৌরসভার চেয়ারম্যান নির্বচিত হন। প্রথম পৌরসভা পরিষদের মেয়াদ ২০০৩ সালের ৫ মে শেষ হয় ও এরপরে নির্বাচনী তফসিল ঘোষণা করা হয়। কিন্তু ভোটার তালিকার ত্রুটি-বিচ্যুতি নিয়ে মামলার কারণে নির্বাচন পিছিয়ে যায়। ২০০৫ সালের ২৫ জুলাই অনুষ্ঠিত হয় দ্বিতীয় পৌরসভা নির্বাচন অনুষ্ঠিত হয়। নির্বাচনে জনাব নাজমুল আহসান নান্নু মেয়র নির্বাচিত হন ও একই বছরের ৩০ জুলাই তার দায়িত্বভার গ্রহণ করেন। ২০১১ সালের ১৩ জানুয়ারি আমতলী পৌরসভার তৃতীয় নির্বাচন অনুষ্ঠিত হয় ও এতে মতিয়ার রহমান মেয়র নির্বাচিত হন।
আমতলী পৌরসভা ৯ টি ওয়ার্ড ও ১৪ টি মহল্লা নিয়ে গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম আমতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
আমতলী পৌরসভার আয়তন ২,২৩৬ একর(৯.০৪ বর্গ কিলোমিটার)।
২০১১ সালের আদমশুমারি অনুযায়ী আমতলী পৌরসভার মোট জনসংখ্যা ১৭,৩১১ জন। এর মধ্যে পুরুষ ৮,৭০১ জন এবং মহিলা ৮,৬১০ জন। মোট পরিবার ৪,০৬৭টি।
২০১১ সালের আদমশুমারি অনুযায়ী আমতলী পৌরসভার সাক্ষরতার হার ৬৮.৭%।
বেতাগী পৌরসভা

বেতাগী পৌরসভা বাংলাদেশের বরগুনা জেলার অন্তর্গত বেতাগী উপজেলার একটি নগরভিত্তিক স্থানীয় সরকার সংস্থা। ১৯৯৯ সালে পৌরসভাটি প্রতিষ্ঠিত হয়। এটি একটি ‘‘ক’’ শ্রেনীর পৌরসভা। 
১৯৯৯ সালের ১৮ মার্চ বেতাগী পৌরসভা প্রতিষ্ঠিত হয়। ২৩ মার্চ ১৯৯৯ তৎকালীন উপজেলা নির্বাহী অফিসার মোঃ রফিকুল ইসলাম বেতাগী পৌরসভার প্রশাসক নিযুক্ত হন ও জেলা পরিষদ ডাকবাংলোয় পৌরসভার অফিস স্থাপন করা হয়। ২৮ জুন ১৯৯৯ বেতাগী পৌরসভার প্রথম নির্বাচন অনুষ্ঠিত হয়। এ নির্বাচনে আবুল কাশেম চেয়ারম্যান হিসেবে নির্বাচিত হন ও ১ নভেম্বর ২০০৪ পর্যন্ত চেয়ারম্যানের দায়িত্বে কর্মরত ছিলেন। ৫ অক্টোবর ২০০৪ পৌরসভায় দ্বিতীয়বারের মত নির্বাচন অনুষ্ঠিত হয় ও এতে মোঃ শাহজাহান কবির মেয়র নির্বাচিত হন। তিনি ৯ ফেব্রুয়ারি ২০১১ পর্যন্ত কর্মরত ছিলেন। ঐ বছর ফেব্রুয়ারিতে তৃতীয় পৌর নির্বাচন অনুষ্ঠিত হয় ও এতে আলতাফ হোসেন বিশ্বাস মেয়র হিসেবে নির্বাচিত হন।
বেতাগী পৌরসভার আয়তন ৭.৭২ বর্গ কিলোমিটার। ৯ টি ওয়ার্ড ও ৯টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বেতাগী থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।
২০১১ সালের আদমশুমারি অনুযায়ী বেতাগী পৌরসভার মোট জনসংখ্যা ১০,২০৪ জন। এর মধ্যে পুরুষ ৫,১১১ জন এবং মহিলা ৫,০৯৩ জন। মোট পরিবার ২,৫২৬টি।
২০১১ সালের আদমশুমারি অনুযায়ী বেতাগী পৌরসভার সাক্ষরতার হার ৭৬.৪%।
ফসফরিক অ্যাসিড

অর্থো ফসফরিক এসিড বা ফসফোরিক (৫) এসিড। একটি অজৈব খনিজ দুর্বল এসিড যার রাসায়নিক সংকেত HPO। অর্থোফসফরিক এসিডের অণুসমূহ পরস্পর সন্নিবেশিত হয়ে বিভিন্ন ধরনের যৌগ তৈরী করে যেগুলো ফসফরিক এসিড নামেই পরিচিত। ফসফরিক এসিড বলতে মূলত অর্থোফসফরিক এসিডকে বোঝানো। ফসফরিক এসিড অবিষাক্ত এবং কক্ষ তাপমাত্রা ও চাপে কঠিন পদার্থ।
আর্দ্র ফসফরিক এসিড কম গলনাঙ্কবিশিষ্ট সাদা কঠিন পদার্থ। বায়ুশূণ্য অবস্থায় ৮৫% ফসফরিক এসিডকে ডিহাইড্রেশান করলে এটি পাওয়া যায়।
অর্থোফসফরিক এসিড পোলারধর্মী। এটি পানিতে দ্রবণীয়। অর্থো এবং অন্যান্য ফসফরিক এসিডে ফসফরাস এর জারণ অবস্থা +৫।
পানির সাথে ফসফরিক এসিডের প্রদেয় বিক্রিয়া:
ফসফরাস এসিডের প্রধানত ব্যবহৃত হয় সার শিল্পে।
কোলা এবং বেভারেজ জাতীয় পানীয়কে অম্লীয় করতে ফুড-গ্রেড ফসফরিক এসিড ব্যবহার করা হয়। এটা টক বা ঝাঁঝালো স্বাদ তৈরী করে।
ফসফরিক এসিড অনেক কোলা জাতীয় কোমল পানীয় ব্যবহার করা হয়। এর ফলে কিডনি সংক্রমণ এবং হাড়ের ঘনত্ব ক্ষয় পাওয়ার মত রোগের উপদ্রব দেখা দেয়। 
যুক্তরাষ্ট্রের ন্যাশনাল ইনস্টিটিউট অব এনভায়রনমেন্টাল হেলথ সার্ভিসের এপিডার্মিয়োলজি শাখা এক গবেষণার ফলাফলে জানিয়েছে, এক দিনে দুই বা তার অধিক কোলা পান ক্রোনিক কিডনি রোগের ঝুঁকি দ্বিগুণ বাড়িয়ে দেয়।
ঝালকাঠি পৌরসভা

ঝালকাঠি পৌরসভা বাংলাদেশের ঝালকাঠি জেলার একটি নগরভিত্তিক স্থানীয় সরকার সংস্থা। ১৮৭৫ সালে পৌরসভাটি প্রতিষ্ঠিত হয় ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি "ক" শ্রেনীর পৌরসভা। 
১৮৭৫ সালে ঝালকাঠি পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ১.১২ বর্গ মাইল (২.৯০ বর্গ কিলোমিটার)। ৯ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত। 
ঝালকাঠি পৌরসভার আয়তন ১৬.০৮ বর্গ কিলোমিটার। ৯ টি ওয়ার্ড ও ৪৭ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম ঝালকাঠি সদর থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
২০১১ সালের আদমশুমারি অনুযায়ী ঝালকাঠি পৌরসভার মোট জনসংখ্যা ৫৪,০২৯ জন। এর মধ্যে পুরুষ ২৭,৫২৮ জন এবং মহিলা ২৬,৫০১ জন। মোট পরিবার ১২,৩৯৯টি।
২০১১ সালের আদমশুমারি অনুযায়ী ঝালকাঠি পৌরসভার সাক্ষরতার হার ৭৭.৯%।
উচ্চ শিক্ষার জন্য ঝালকাঠি পৌর এলাকায় ২টি সরকারি কলেজ রয়েছে। প্রাথমিক ও মাধ্যমিক শিক্ষার জন্য ৬টি মাধ্যমিক বিদ্যালয়, ১২টি প্রাথমিক বিদ্যালয় ও ৬টি মাদ্রাসা রয়েছে। এ জেলার একমাত্র সরকারি কারিগরি প্রতিষ্ঠান সরকারি টেকনিক্যাল স্কুল ও কলেজ।
প্রথম সাদাত আলি খান

সাদাত আলি খান (, ) (জন্ম. আনুমানিক ১৬৮০ – মৃত্যু ১৯ মার্চ ১৭৩৯) ১৭২২ সালের ২৬ জানুয়ারি থেকে ১৭৩৯ সাল পর্যন্ত আওধের সুবেদার নবাব ছিলেন। পঁচিশ বছর বয়সে তিনি তার পিতা মুহাম্মদ নাসিরের সাথে মুঘল সম্রাট আওরঙ্গজেবের শেষ যুদ্ধাভিযানে অংশ নিয়েছিলেন। দক্ষিণাত্যে মারাঠাদের বিরুদ্ধে এই অভিযান পরিচালিত হয়। যুদ্ধে অবদানের জন্য তাকে "খান বাহাদুর" উপাধি দেয়া হয়।
সাদাত আলি খানের জন্মনাম মুহাম্মদ আমিন মুসাউয়ি। তার বাবা মুহাম্মদ নাসির মুসাউয়ি ছিলেন খোরাসানের একজন শিয়া মুসলিম বণিক। মুঘল সম্রাট শাহজাহানের শাসনামলে তার দাদা ভারতে অভিবাসী হন। সাদাত আলি খানের বাবা প্রথম বাহাদুর শাহের শাসনামলে একজন গুরুত্বপূর্ণ সরকারি কর্মকর্তা ছিলেন।
সম্রাট মুহাম্মদ শাহের শাসনের সূচনাকালে সাদাত আলি খান বায়ানার ফৌজদার (গেরিসন কমান্ডার) ছিলেন। নাদির শাহের বিরুদ্ধে কারণালের যুদ্ধে তিনি ছিলেন অন্যতম নেতৃত্বদানকারী মুঘল সেনাপতি। নাদির শাহের দিল্লি হত্যাকাণ্ডের একরাত পূর্বে তিনি ধরা পড়েন ও মারা যান। দিল্লিতে তার ভাই সায়াদাত খানের সমাধিতে তাকে দাফন করা হয়েছে।
সাদাত আলি খানের একমাত্র কন্যার সাথে তার ভাই সায়াদাত খানের ছেলে মুহাম্মদ মুকিমের বিয়ে হয়। মুহাম্মদ মুকিম সফদর জং নামে পরিচিত ছিলেন। সফদর জং আওধে তার উত্তরাধিকারী হন।
নলছিটি পৌরসভা

নলছিটি পৌরসভা বাংলাদেশের ঝালকাঠি জেলার অন্তর্গত নলছিটি উপজেলার একটি নগরভিত্তিক স্থানীয় সরকার সংস্থা। নলছিটি পৌরসভাটি দেশের অতি প্রাচীন পৌরসভা। ১৮৭৫ সালে পৌরসভাটি প্রতিষ্ঠিত হয় ও এটি বাংলাদেশের ২য় পৌরসভা।। এটি একটি "ক" শ্রেনীর পৌরসভা। 
১৮৬৫ সালে নলছিটি পৌরসভা প্রতিষ্ঠিত হয়। পরবর্তীতে ১৯৬৫ সালে নলছিটি পৌরসভা বিলুপ্ত ঘোষণা হবার বিশ বছর পর তৎকালিন সাংসদ জুলফিকার আলী ভুট্টোর প্রচেষ্টায় ১৯৮৫ সালে আবার নলছিটি পৌরসভা পুনঃ গঠিত হয়। ১৯৯৯ইং সালে পৌরসভাটিকে গ শ্রেনী থেকে খ শ্রেনীতে উন্নতি করা হয়।
প্রতিষ্ঠাকালীন সময়ে পৌরসভার আয়তন ছিল ০.৫০ বর্গ মাইল (২.৯০ বর্গ কিলোমিটার)। ৯ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত।
নলছিটি পৌরসভার আয়তন ২৪.১৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। পৌরসভার উত্তরে সুগন্ধার নদী, দক্ষিণে কুসংগল ইউনিয়ন, পূর্বে দপদপিয়া ইউনিয়ন ও পশ্চিমে কুলকাঠী ইউনিয়ন। ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
২০১১ সালের আদমশুমারি অনুযায়ী নলছিটি পৌরসভার মোট জনসংখ্যা ৩০,৮০৫ জন। এর মধ্যে পুরুষ ১৪,৭০৬ জন এবং মহিলা ১৬,০৯৯ জন। মোট পরিবার ৭,০৫৩টি।
২০১১ সালের আদমশুমারি অনুযায়ী নলছিটি পৌরসভার সাক্ষরতার হার ৬৬.১%. এখন বর্তমানে ৯৫%.।
পিরোজপুর পৌরসভা

পিরোজপুর পৌরসভা বাংলাদেশের পিরোজপুর জেলার একটি স্থানীয় সরকার সংস্থা। ১৮৮৫ সালে পিরোজপুর পৌরসভা প্রতিষ্ঠিত হয় ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি ক শ্রেনীর পৌরসভা। 
১৮৮৫ সালে ঝালকাঠি পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ১১ বর্গ মাইল (২৮.৪৯ বর্গ কিলোমিটার)। ১১ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত। 
পিরোজপুর পৌরসভার আয়তন ২৯.৫০ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম পিরোজপুর সদর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
২০১১ সালের আদমশুমারি অনুযায়ী পিরোজপুর পৌরসভার মোট জনসংখ্যা ৬০,০৫৬ জন। এর মধ্যে পুরুষ ৩০,০৪৮ জন এবং মহিলা ৩০,০০৮ জন। মোট পরিবার ১৩,৬৪৬টি।
২০১১ সালের আদমশুমারি অনুযায়ী পিরোজপুর পৌরসভার সাক্ষরতার হার ৭৭.৮%।
পটুয়াখালী পৌরসভা

পটুয়াখালী পৌরসভা বাংলাদেশের পটুয়াখালী জেলার একটি স্থানীয় সরকার সংস্থা। ১৮৯২ সালে পৌরসভাটি প্রতিষ্ঠিত হয়। ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি ক শ্রেনীর পৌরসভা।
১৮৮২ সালে পটুয়াখালী পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ৩.৫ বর্গ মাইল (৯.০৬ বর্গ কিলোমিটার)। ১০ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত। 
পটুয়াখালী পৌরসভার বর্তমান আয়তন ২৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।
২০১১ সালের আদমশুমারি অনুযায়ী পটুয়াখালী পৌরসভার মোট জনসংখ্যা ৬৫,০০০ জন। এর মধ্যে পুরুষ ৩৩,৬৩০ জন এবং মহিলা ৩১,৩৭০ জন। মোট পরিবার ১৩,৯৯৪টি।
২০১১ সালের আদমশুমারি অনুযায়ী পটুয়াখালী পৌরসভার সাক্ষরতার হার ৭৯.৯%।
জেমস হ্যাডলি চেজ

জেমস হ্যাডলি চেজ (২৪ ডিসেম্বর ১৯০৬ – ৬ ফ্রেব্রুয়ারি ১৯৮৫) একজন ইংরেজ লেখক। জন্মের পর তার নাম রাখা হয় রেনে লজ ব্রাবাজন রেমন্ড, তবে তিনি তার বিভিন্ন ছদ্ম নামে বেশি পরিচিত। যেমন: জেমস হ্যাডলি চেজ, জেমস এল. ডচার্টি, রেমন্ড মার্শাল, আর. রেমন্ড, এবং এ্যাম্ব্রস গ্যান্ট। তিনি ইংরেজি সাহিত্যির একজন অন্যতম পরিচিত থ্রিলার লেখক। তার লেখা গ্রন্থ ‘দ্যা ক্যানন অব দ্যা চেজ’ তাকে ইউরোপের থ্রিলার কাহিনীর রাজা হিসাবে স্বীকৃতি এনে দেয়। জেমস সমগ্র বিশ্বে বেস্ট সেলার লেখকদের অন্যতম। তার লেখা ৫০ টি বইয়ের গল্প থেকে চলচ্চিত্র তৈরী করা হয়েছে।
জেমস হ্যাডলি চেজ ২৪ ডিসেম্বর ১৯০৬ সালে লন্ডনে জন্ম গ্রহণ করেন। তার বাবা কর্ণেল ফ্রান্সিস রেমন্ড ছিলেন ব্রিটিশ ঔপনিবেসিক ভারতের সেনাবাহিনীর একজন ভেটেরেনারি সার্জন। জেমস হ্যাডলি তার বাবার ইচ্ছায় কিংস স্কুল, রোচেষ্টারে পড়াশুনা করেন। তিনি ১৮ বছর বয়সে গৃহত্যাগ করেন। ১৯৩২ সালে তিনি বিয়ে করেন সিলভিয়া রে নামের এক ইংরেজ তরুনীকে। ১৯৫৬ সালে তারা ফ্রান্সে চলে আসেন। ১৯৬৯ সালে তারা সুইজারল্যান্ডের লেক জেনেভার তীরে ছো্ট্ট শহর করসিয়া্ক্সে স্থায়ী ভাবে বসবাস শুরু করেন।
দ্বিতীয় বিশ্বযুদ্ধে জেমস হ্যাডলি চেজ মিত্র বাহিনীর পক্ষে যুদ্ধে অংশ গ্রহণ করেন। ব্রিটিশ রাজকীয় বিমান বাহিনীতে তার পদবী ছিল স্ক্রোয়ার্ডন লিডার। তিনি রাজকীয় বিমান বাহিনীর জার্নালের একজন সম্পাদক ছিলেন। যুদ্ধের পর এই জার্নালে প্রকাশিত তার কিছু গল্প বই আকারে প্রকাশিত হয়।
বাড়ী ছাড়ার পর তিনি প্রথমে শুরু করেন বই বিক্রেতার কাজ। তিনি সে সময়ে ‘শিশু-কিশোরদের এনসাইক্লোপিডিয়া’ বিক্রি করতেন। বই বিক্রির পাশাপাশি তিনি একটি পুস্তক প্রকাশনা কোম্পানিতেও চাকরি করতেন। ফটোগ্রাফিতে তার বিশেষ দক্ষতা ছিল। উচ্চাঙ্গ সংগীত এবং মঞ্চ নাটকে তার আগ্রহ ছিল। 
মার্কিন যুক্তরাষ্ট্রে ১৯২৯ থেকে ১৯৩৯ সালের অর্থনৈতিক মন্দার ফলে ঠিক প্রথম বিশ্বযুদ্ধের আগে শিকাগো গ্যাংস্টার নামে এক অপরাধি গোষ্ঠির উত্থান হয়। জেমস এই সময়ে উপলব্ধি করেন যে পাঠকদের মধ্যে গ্যাংস্টারদের নিয়ে গল্পের প্রচুর চাহিদা আছে। এ সময়ে তিনি জেমস কেনস এর লেখা ১৯৩৪ সালে প্রকাশিত ‘পোষ্টম্যান অলয়েজ রিংস টুআইজ’ লেখাটি পড়েন। আরো কিছু লেখা এবং একটি ‘গালি অভিধান’ এর সাহায্য নিয়ে তিনি লেখেন ‘নো অর্কিড ফর মিস ব্লানডিস’। ছয়টি সাপ্তাহিক ছুটির দিনে লিখে তিনি সম্পূর্ণ লেখাটি শেষ করেন। বইটি প্রকাশিত হবার পর বিপুল জনপ্রিয়তা পায় এবং দশকের সেরা বিক্রিত গ্রন্থ হিসাবে স্বীকৃতি পায়। দ্বিতীয় বিশ্বযুদ্ধের সময় তিনি রাজকীয় বিমানবাহিনীর হয়ে যুদ্ধ করেন। চেজ এই সময বিমান বাহিনীর জার্নাল সম্পাদনার দায়িত্বে ছিলেন। এই জার্নালেই প্রকাশিত হয় তার ব্যাতিক্রমি একটি ছোট গল্প, ”দি মিরর ইন রুম টুইন্টি টু’’ এই লেখায় তিনি অপরাধ কাহিনীর বাইরে কিছু নিয়ে লেখার পরীক্ষা নিরীক্ষা করেন।
বিশ্বযুদ্ধ চলাকালিন সময়ে তার পরিচয় হয় চেজ মেরিল পানিতের সাথে। তিনি চেজকে একটি আমেরিকান গালি অভিধান এবং আন্ডার ওয়ার্ল্ড দলগুলির একটি বিস্তারিত ম্যাপ এবং বাস্তাব ঘটনার উপর ভিত্তি করে কিছু বই দিয়েছিলেন। এসব উপকরণ চেজকে মার্কিন পটভূমিতে লেখা তার উপন্যাসগুলির জন্য রসদ যুগিয়েছিল। ১৯৪১ সালে প্রকাশিত একটি লেখা ‘মিস কালাহান কামস টু গ্রিফ’ অশ্লিলতার দায়ে আদালত কর্তৃক নিষিদ্ধ হয়।
দ্বিতীয় বিশ্বযুদ্ধের শেষে চেজ কিছুটা ভিন্নধারনের লেখার দিকে মনযোগী হন। তিনি আমেরিকান গ্যাংস্টারদের গল্প থেকে সরে এসে লন্ডনের আন্ডার ওয়ার্ল্ড এর গল্প লেখা শুরু করেন। 
লেক জেনেভার তীরে ছো্ট্ট শহর করসিয়া্ক্সে ৬ ফেব্রুয়ারি ১৯৮৫ সালে ৭৮ বয়সে তিনি মারা যান।
নিক নাইট

নিকোলাস ভেরিটি নাইট (; জন্ম: ২৮ নভেম্বর, ১৯৬৯) হার্টফোর্ডশায়ারের ওয়াটফোর্ড এলাকায় জন্মগ্রহণকারী সাবেক ও প্রথিতযশা ইংরেজ আন্তর্জাতিক ক্রিকেটার। নাইটের মাঝের নামটি ১৯৩০-এর দশকে ইংল্যান্ডের টেস্ট বোলার ও দ্বিতীয় বিশ্বযুদ্ধে নিহত হওয়া দূরসম্পর্কীয় আত্মীয় হেডলি ভেরিটি’র সম্মানার্থে রাখা হয়। নিক নাইট ইংল্যান্ড ক্রিকেট দলের অন্যতম সদস্য ছিলেন। আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিকে অংশ নিয়েছেন। তিনি মূলতঃ বামহাতি উদ্বোধনী ব্যাটসম্যান ছিলেন। পাশাপাশি ফিল্ডিংয়েও চমকপ্রদ দক্ষতার স্বাক্ষর রেখেছেন।
টেস্ট ক্রিকেটে তাকে বেশ কঠিন পরিস্থিতির মুখোমুখি হতে হয়েছে। ১৭ টেস্টে অংশ নিয়ে তিনি মাত্র একটিমাত্র সেঞ্চুরির সন্ধান পেয়েছেন। ১৯৯৬ সালে হেডিংলিতে পাকিস্তানের বিপক্ষে ১১৩ রান তুলেছিলেন তিনি। পরবর্তী সেরা সংগ্রহ ছিল ৯৬ যা তিনি ১৯৯৬-৯৭ মৌসুমে বুলাওয়েতে জিম্বাবুয়ের বিপক্ষে ড্র হওয়া টেস্টে করেছিলেন। বৃহৎ রান সংগ্রহ না করার অন্যতম কারণ ছিল তার ব্যাটিং কৌশল। প্রকৃত ফাস্ট বোলারদের মুখোমুখি হতে তিনি কখনো ভয় পাননি। শর্ট বলেই তিনি অধিকাংশ সময় আউট হয়েছেন। স্লিপে কিংবা উইকেট-রক্ষকের হাতে আউট হতে হয়েছে তাকে। ফিল্ডিং খুব সুন্দর ছিল তার এবং কঠোর পরিশ্রমী হওয়া স্বত্ত্বেও ইংল্যান্ড দলে বেশীদিন খেলতে পারেননি। অথচ ঐ সময় ইংল্যান্ড দলে তেমন ভাল ব্যাটসম্যান ছিল না। মাইকেল অ্যাথারটন ও মার্ক বুচারের সাথেই অধিকাংশ সময় দলে একত্রে কাটিয়েছেন। অ্যাথারটনের অধিনায়কত্বে ১৯৯৮ সাল পর্যন্ত স্বয়ংক্রিয়ভাবে উদ্বোধনী ব্যাটসম্যানরূপে মাঠে নেমেছেন তিনি।
১৯৯৬ সালে ওডিআই অভিষেক ঘটে তার। নিজস্ব দ্বিতীয় ও তৃতীয় ওডিআইয়ে ওয়াসিম আকরাম এবং ওয়াকার ইউনুসের ন্যায় পাকিস্তানের বোলিং আক্রমণ প্রতিহত করে ধারাবাহিকভাবে দু’টি শতরান তুলেছেন। টেস্টের তুলনায় একদিনের আন্তর্জাতিকে অধিকত সফলকাম ছিলেন ও দলের নিয়মিত সদস্যরূপে অংশ নিয়েছেন। তার সমসাময়িক মাইকেল বেভান যেরূপ সফলতা পেয়েছেন, নাইটও একই ধরনের দলের ইনিংস শেষ করতে সক্ষম হয়েছেন। অথচ, তার তুলনায় ইংল্যান্ডের পক্ষে অধিক ওডিআইয়ে অংশ নিয়েছেন নাইট।
১৯৯৯ সালের ক্রিকেট বিশ্বকাপে ইংল্যান্ড দলের সদস্য হলেও ২০০৩ সালের ক্রিকেট বিশ্বকাপে প্রথমবারের মতো অংশ নেন। ঐ বিশ্বকাপে ইংল্যান্ড দল সফলতা না পেলেও তিনি বেশ ভাল অবস্থানে ছিলেন। শোয়েব আখতারের আনুষ্ঠানিকভাবে ১০০ মাইল গতিবেগের রেকর্ড ভঙ্গকারী বলটিই ছিল তার প্রথম মোকাবেলা। ঐ বল থেকে তিনি এক রান সংগ্রহ করতে পেরেছিলেন। ২০০৩ সালের ক্রিকেট বিশ্বকাপ শেষে আন্তর্জাতিক ক্রিকেট থেকে অবসর নেন তিনি। বর্তমানে তিনি স্কাই স্পোর্টস ক্রিকেট ধারাভাষ্যকার দলের সদস্য হিসেবে কর্মরত।
মঠবাড়িয়া পৌরসভা

মঠবাড়ীয়া পৌরসভা বাংলাদেশের পিরোজপুর জেলার অন্তর্গত মঠবাড়ীয়া উপজেলার একটি নগরভিত্তিক স্থানীয় সরকার সংস্থা। ১৯৯৩ সালে মঠবাড়ীয়া পৌরসভা প্রতিষ্ঠিত হয় এটি একটি "ক" শ্রেনীর পৌরসভা। 
১৯৯৩ সালে মঠবাড়ীয়া পৌরসভা প্রতিষ্ঠিত হয়।
মঠবাড়িয়া পৌরসভার আয়তন ৪ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।
২০১১ সালের আদমশুমারি অনুযায়ী মঠবাড়িয়া পৌরসভার মোট জনসংখ্যা ১৮,৩৭৫ জন। এর মধ্যে পুরুষ ৯,১২৪ জন এবং মহিলা ৯,২৫১ জন। মোট পরিবার ৪,৩৩০টি।
২০১১ সালের আদমশুমারি অনুযায়ী মঠবাড়িয়া পৌরসভার সাক্ষরতার হার ৭৭.৯%।
মাইকেল স্ল্যাটার

মাইকেল জোনাথন স্ল্যাটার (; জন্ম: ২১ ফেব্রুয়ারি, ১৯৭০) নিউ সাউথ ওয়েলসের ওয়াগা ওয়াগা এলাকায় জন্মগ্রহণকারী অস্ট্রেলীয় টেলিভিশন উপস্থাপক ও সাবেক পেশাদার আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে ১৯৯৩ থেকে ২০০১ সাল পর্যন্ত টেস্ট ও ওডিআইয়ে অংশ নিয়েছেন। "স্ল্যাটস" ডাকনামে পরিচিত মাইকেল স্ল্যাটার ডানহাতি ব্যাটসম্যান হিসেবে দলে ভূমিকা রাখতেন। এছাড়াও মাঝে-মধ্যে বোলিং করতেন। ঘরোয়া ক্রিকেটে নিউ সাউথ ওয়েলস ব্লুজ এবং ইংল্যান্ডের কাউন্টি ক্রিকেটে ডার্বিশায়ারের পক্ষাবলম্বন করেন।
১৯৮৯ সালে এআইএস অস্ট্রেলিয়ান ক্রিকেট একাডেমিতে প্রশিক্ষণ নেন। এরপর ১৯৯১-৯২ মৌসুমের শেফিল্ড শীল্ডে নিউ সাউথ ওয়েলসের প্রতিনিধিত্ব করেন। এরফলে তিনি খুব দ্রুত অস্ট্রেলিয়ার টেস্ট দলে সদস্য মনোনীত হন। ১৯৯৩ সালে ইংল্যান্ড সফরে অ্যাশেজ সিরিজে ২৩ বছর বয়সে অংশ নেন। তার প্রধান প্রতিদ্বন্দ্বী ছিলেন কুইন্সল্যান্ডের ম্যাথু হেইডেন। ওয়াগা ওয়াগা এলাকায় জন্মগ্রহণকারী মার্ক টেলরের সাথে ব্যাটিং উদ্বোধনে নামেন। অভিষেক খেলায় অর্ধ-শতক করেন। পরের টেস্টেই লর্ডসে প্রথম সেঞ্চুরি করেন। ১৯৯৩-৯৪ মৌসুমে নিজ দেশে নিউজিল্যান্ডের বিপক্ষেও তার সফলতা অব্যাহত রাখেন। সিরিজে তিনি ৭৬.২৫ গড়ে ৩০৫ রান তুলেন। ১৯৯৪-৯৫ মৌসুমে অস্ট্রেলিয়ায় অনুষ্ঠিত অ্যাশেজ সিরিজে ৬২৩ রান করে সিরিজের সর্বোচ্চ রান সংগ্রাহক হন। পরের মৌসুমে পার্থের ওয়াকা গ্রাউন্ডের শ্রীলঙ্কার বিপক্ষে প্রথম দ্বি-শতক করেন।
সিডনিতে ১২৩ রান তুলে ইংল্যান্ডের বিপক্ষে জয়সূচক রানে অংশ নেন। ১৯৯৮-৯৯ মৌসুমের অ্যাশেজ সিরিজে দলের সর্বমোট সংগ্রহের ৬৬.৮৪% রানই আসে তার ব্যাট থেকে। চার্লস ব্যানারম্যানের অপরাজিত ১৬৫* রানের টেস্ট ইনিংসটি ছিল দলের সর্বমোট সংগ্রহের ৬৭.৩৪%। এরপরই তার অংশগ্রহণটি দ্বিতীয় স্থানে অবস্থান করছে।
টেস্ট ক্রিকেটেই তিনি অধিক সফলতা পেয়েছেন। ১৪ সেঞ্চুরিসহ ৪২ গড়ে পাঁচ সহস্রাধিক রান তুলেন। সে তুলনায় ওডিআই তেমন সফলতা পাননি। এক্ষেত্রে তার ব্যাটিং গড় ছিল ২৪.০৭। সমগ্র খেলোয়াড়ী জীবনে নার্ভাস নাইনটিজের শিকার হয়েছেন বেশ কয়েকবার। ২৩বারের মধ্যে ৯বারই এ ঘটনা ঘটে।
ক্রিকেট খেলা থেকে অবসর নেয়ার পর ক্রিকেট ধারাভাষ্যকার হিসেবে কাজ করেন। এর পূর্বে রাগবি লীগেও কাজ করেছেন। ২০০৫ সালের অ্যাশেজ সিরিজে যুক্তরাজ্যের চ্যানেল ফোরে ধারাভাষ্যকারের দায়িত্ব শেষে জানুয়ারি, ২০০৬ সালে নাইন’স ওয়াইড ওয়ার্ল্ড অব স্পোর্টস ক্রিকেট ধারাভাষ্যকার দলে যোগ দেন। এ পদে অদ্যাবধি তিনি দায়িত্ব পালন করছেন।
স্বরূপকাঠী পৌরসভা

স্বরূপকাঠী পৌরসভা বাংলাদেশের পিরোজপুর জেলার অন্তর্গত নেছারাবাদ (স্বরূপকাঠী) উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয় এটি একটি "ক" শ্রেনীর পৌরসভা। 
১৯৯৮ সালের ১৭ই ডিসেম্বর গ শ্রেণীর পৌরসভা হিসাবে স্বরূপকাঠী পৌরসভা প্রতিষ্ঠিত হয়। পরবর্তীতে ২০০৬ সালের ২৩ জুলাই এটি খ শ্রেণীতে এবং ২০১২ সালের ১ মার্চ ক শ্রেণীর পৌরসভায় উন্নীত হয়। 
স্বরূপকাঠি পৌরসভার আয়তন ৪.৯৮ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম নেছারাবাদ স্বরূপকাঠি থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
২০২২ সালের জনশুমারি অনুযায়ী স্বরূপকাঠি পৌরসভার মোট জনসংখ্যা ২৩,৩৬৬ জন। এর মধ্যে পুরুষ ১২,৭০৬ জন এবং মহিলা ১০,৬৬০ জন। মোট পরিবার ৫,২৪৪ টি।
২০২২ সালের জনশুমারি অনুযায়ী স্বরূপকাঠি পৌরসভার সাক্ষরতার হার ৮৯.৩০%।
পৌর এলাকায় বর্তমানে শিক্ষার হার প্রায় ৮৯.৩০%।
শফিউদ্দিন আহমেদ

শফিউদ্দিন আহমেদ (জন্ম: ১ জুন, ১৯৭৩) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার ও আম্পায়ার। ১৯৯৭ থেকে ২০০০ মেয়াদকালে বাংলাদেশ ক্রিকেট দলের সদস্য থাকা অবস্থায় একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণের সাথে তিনি জড়িত ছিলেন।
‘বাবু’ ডাকনামে পরিচিত শফিউদ্দিন আহমেদ ডানহাতে ফাস্ট-মিডিয়াম বোলিংয়ের পাশাপাশি ডানহাতে নিচেরসারির ব্যাটসম্যান হিসেবে দায়িত্ব পালন করেন। ঘরোয়া প্রথম-শ্রেণীর ক্রিকেটে চট্টগ্রাম বিভাগের প্রতিনিধিত্ব করেছেন তিনি।
১৯৯৭-৯৮ মৌসুমে প্রথম-শ্রেণীর ক্রিকেটে অভিষেক ঘটে শফিউদ্দিনের। একই মৌসুমেই বাংলাদেশ ক্রিকেট দলের সদস্যরূপে আন্তর্জাতিক ক্রিকেটে প্রতিনিধিত্ব করার সুযোগ লাভ করেন। ১১ অক্টোবর, ১৯৯৭ তারিখে নাইরোবির জিমখানা ক্লাব মাঠে জিম্বাবুয়ের বিপক্ষে তার ওডিআই অভিষেক ঘটে। প্রেসিডেন্ট’স কাপের ২য় খেলায় তার অংশগ্রহণ সুখকর ছিল না। খেলায় তিনি ৯ ওভারে ৫০ রান দিয়ে কোন উইকেট লাভে ব্যর্থ হন। এছাড়া ব্যাটিংয়ে তিনি এক বল মোকাবেলা করে ০* রানে অপরাজিত ছিলেন। ঐ খেলায় জিম্বাবুয়ে দল ৪৮ রানে জয়লাভ করে। একই প্রতিযোগিতার ৪র্থ খেলায় শেখ সালাহউদ্দিনকে সাথে নিয়ে ১০ম উইকেটে ১৫ রান তুলে আগা খান স্পোর্টস ক্লাব মাঠে নতুন রেকর্ড গড়েন। কিন্তু জিম্বাবুয়ের বামহাতি মিডিয়াম-পেস বোলার ব্রায়ান স্ট্র্যাংয়ের ওডিআই ইতিহাসের ৭ম সেরা ও জিম্বাবুয়ের সেরা বোলিং ৬/২০ নৈপুণ্যে এ রেকর্ড ম্লান হয়ে যায়। খেলায় বাংলাদেশ ৯২ রানের সর্বনিম্ন সংগ্রহ তোলে ও ১৯২ রানের ব্যবধানে পরাজিত হয়।
ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপের জন্য বাংলাদেশ ক্রিকেট বোর্ড কর্তৃক ১৫-সদস্যের চূড়ান্ত তালিকায় আমিনুল ইসলামকে অধিনায়কের দায়িত্ব প্রদান করে দল ঘোষণা করা হয়। কোচ গর্ডন গ্রীনিজের পরিচালনায় ঐ দলে তিনিও অন্যতম সদস্য ছিলেন। তিনি একটিমাত্র খেলায় অংশ নিয়েছিলেন। ৩১ মে, ১৯৯৯ তারিখে নর্দাম্পটনে অনুষ্ঠিত ক্রিকেট বিশ্বকাপের ২৯তম খেলায় শক্তিশালী পাকিস্তানের বিরুদ্ধে জয়ী হওয়া স্মরণীয় খেলায়ও তার অংশগ্রহণ ছিল। টসে পরাজিত হওয়া বাংলাদেশ দলের ইনিংসের শেষদিকে মাঠে নেমে তিনি মাত্র ৩ বল খেলে ২* রানে অপরাজিত ছিলেন। পরবর্তীতে বল হাতে ৮ ওভারে ২৬ রান দিয়ে ইজাজ আহমেদকে আউট করে দলের অবিস্মরণীয় জয়ে ভূমিকা রাখেন।
এছাড়াও তিনি আম্পায়ারের দায়িত্ব পালন করেছেন।
অ্যাডিপিক অ্যাসিড

অ্যাডিপিক অ্যাসিড একটি জৈব যৌগ যার সংকেত (CH)(COOH)। ব্যবসায়িক দৃষ্টিকোণ থেকে এটি সব থেকে গুরুত্বপূর্ণ ডাইকার্বক্সিলিক এসিড। নাইলনের কাঁচামাল হিসেবে প্রায় আড়াই বিলিয়ন কেজি এডিপিক এসিডের সাদা গুঁড়া প্রতিবছর প্রস্তুত করা হয়। অন্যথায় প্রকৃতিতে কদাচিৎ এডিপিক এসিড উৎপন্ন হয়।
অ্যাডিপিক অ্যাসিড সাইক্লোহেক্সানল এবং সাইক্লোহেক্সানোনের মিশ্রণ থেকে প্রস্তুত করা হয়। সাইক্লোহেক্সানল এবং সাইক্লোহেক্সানোনের মিশ্রণকে একত্রে কিটোন-অ্যালকোহল তেল বা "KA তেল" বলা হয়। KA তেলকে নাইট্রিক অক্সাইডের সাথে জারিত করলে কয়েক ধাপে এডিপিক এসিড প্রস্তুত হয়ঃ
বাইপ্রোডাক্ট হিসেবে গ্লুটারিক এসিড এবং সাকসিনিক এসিড উৎপন্ন হয়।
প্রক্রিয়াটি সাইক্লোহেক্সানল থেকে শুরু হয় যা ফেনলের হাইড্রাজিনেশান থেকে পাওয়া যায়।
অ্যাডিপিক অ্যাসিড একটি দ্বিক্ষারীয় এসিড কারণ এটা দুইবার প্রোটন সরবরাহ করতে পারে। এটার pK's are 4.41 and 5.41.।
চারটি মিথিলিন গ্রুপ দ্বারা পৃথক হওয়া কার্বক্সিলেট গ্রুপের কারণে এডিপিক এসিড আন্তঃঅনু ঘনীভবন বিক্রিয়া প্রদর্শন করে। বেরিয়াম হাইড্রোক্সাইড এর সাথে বিক্রিয়ায় এটা কিটোনাইজেশানের মাধ্যমে সাইক্লোপেন্টানোন প্রদান করে।
প্রতিবছর উৎপাদিত এডিপিক এসিডের ৬০% নাইলনের মনোমার হিসেবে ব্যবহৃত হয়।
স্বাদবিবর্ধক হিসেবে সামান্য পরিমাণে এডিপিক এসিড খাদ্য উপাদান হিসেবে ব্যবহৃত হয়। এটা কিছু কিছু ক্যালসিয়াম কার্বনেট এন্টাসিডে ব্যবহার করে টকভাব সৃষ্টি করা হয়।
অ্যাডিপিক অ্যাসিড কার্বক্সিলিক এসিডসমূহের মত চামড়ার উপর মৃদু চুলকানির সৃষ্টি করে। এটা সামান্য বিষাক্ত।
অ্যাডিপিক অ্যাসিড উৎপাদনে অন্যতম গ্রীন হাউজ গ্যাস নিঃসৃত হয়,
একুশে ফেব্রুয়ারী (উপন্যাস)

একুশে ফ্রেব্রুয়ারী উপন্যাসটি বিখ্যাত ঔপন্যাসিক জহির রায়হান-এর এক অনবদ্য সৃষ্টি। তিনি ভাষা আন্দোলনের প্রেক্ষাপটে একটি চলচ্চিত্র নির্মাণ করতে চেয়েছিলেন, এ উপন্যাসটি সেই উদ্দেশ্যেই ১৯৭০ সালে লেখা।
বায়ান্ন সালের ভাষা আন্দোলন শুধু এদেশের রাজনীতির ক্ষেত্রে নয়, শিল্প সংস্কৃতির ক্ষেত্রেও নতুন চেতনাপ্রবাহ সৃষ্টি করেছিল; এই চেতনা ছিল অসাম্প্রদায়িক, গণতান্তিক এবং সামাজিক মূল্যবোধসঞ্জাত|
"কাচের দেয়াল" চলচ্চিত্র নির্মাণের পরে তিনি "একুশে ফেব্রুয়ারি" নামে একটি চলচ্চিত্র নির্মাণের পরিকল্পনা করেন; কিন্তু তিনি তা করতে পারেননি| পরবর্তিতে তিনি "জীবন থেকে নেয়া" চলচ্চিত্রে ভাষা আন্দোলনের প্রেক্ষাপট যোগ করেন এবং তার অপ্রকাশিত চলচ্চিত্রকে উপন্যাস আকারে প্রকাশ করেন|
বাউফল পৌরসভা

বাউফল পৌরসভা বাংলাদেশের পটুয়াখালী জেলার অন্তর্গত বাউফল উপজেলার একটি নগরভিত্তিক স্থানীয় সরকার সংস্থা। ২০০১ সালে পৌরসভাটি প্রতিষ্ঠিত হয় এটি একটি খ শ্রেনীর পৌরসভা। 
২০০১ সালের ১০ জুলাই গ শ্রেণীর পৌরসভা হিসেবে বাউফল পৌরসভা প্রতিষ্ঠিত হয়। পরবর্তীতে ২০১২ সালের ২৭ জুন এটি খ শ্রেণীর পৌরসভায় উন্নীত হয়। 
প্রতিষ্ঠাকালীন সময়ে পৌরসভার আয়তন ছিল ৩.১৭৫ বর্গ কিলোমিটার। পৌরসভা গঠিত হওয়ার পর থেকে বিএনপি ও আওয়ামী লীগ থেকে রাজনৈতিক বিবেচনায় প্রশাসক নিয়োগ করে পাঁচ বছর পৌরসভা পরিচালিত হয়। ২০০৬ সালের ২৪ আগস্ট বাউফল পৌরসভার প্রথম নির্বাচন অনুষ্ঠিত হয় এবং ২০১২ সালের ২৮ জানুয়ারি পৌরসভার মেয়াদ শেষ হয়। একই বছর ২২ মে দ্বিতীয় পৌরসভা নির্বাচন অনুষ্ঠিত হয়। এতে মোঃ জিয়াউল হক মেয়র হিসেবে নির্বাচিত হন ও ১৭ জুন দায়িত্ব গ্রহণ করেন।
বাউফল পৌরসভার বর্তমান আয়তন ৩.১৭৫ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
২০১১ সালের আদমশুমারি অনুযায়ী বাউফল পৌরসভার মোট জনসংখ্যা ১১,৪৩৫ জন। এর মধ্যে পুরুষ ৫,৬৫৩ জন এবং মহিলা ৫,৭৮২ জন। মোট পরিবার ২,৫৩৮টি।
২০১১ সালের আদমশুমারি অনুযায়ী বাউফল পৌরসভার সাক্ষরতার হার ৭৫.৮%।
বাউফল পৌর এলাকায় শিক্ষার হার ৬৯.৬৯% ।
কয়েকটি মৃত্যু

কয়েকটি মৃত্যু উপন্যাসিক ও চলচ্চিত্রকার জহির রায়হানের রচিত একটি উপন্যাস।
আমরা প্রতিদিনের জীবনে সবসময় হাজারও কাজের ভিড়ে মৃত্যুর বাস্তবতাকে ভুলে থাকি বা থাকতে চেষ্টা করি। কিন্তু কখনও এই চিরসত্য পরিণতিকে এড়ানো সম্ভব হয় না। এই সত্য যখন মানুষের খুব কাছে এসে দাঁড়ায় তখন নিজের জীবন বাঁচানোর জন্য এই মানুষ কতটা স্বার্থপর হতে পারে, সেই চিত্রই লেখক অসাধারণভাবে তুলে ধরেছেন এই উপন্যাসটিতে।
গলাচিপা পৌরসভা

গলাচিপা পৌরসভা বাংলাদেশের পটুয়াখালী জেলার অন্তর্গত গলাচিপা উপজেলার একটি নগরভিত্তিক স্থানীয় সরকার সংস্থা। ১৯৯৭ সালে পৌরসভাটি প্রতিষ্ঠিত হয় এটি একটি ক শ্রেনীর পৌরসভা। 
১৯৯৭ সালের ১৭ মার্চ পটুয়াখালীর গলাচিপা উপজেলার ডাকুয়া ই্উনিয়ন ও গলাচিপা ইউনিয়নের কিছু অংশ নিয়ে গ শ্রেণীর পৌরসভা হিসেবে গলাচিপা পৌরসভা প্রতিষ্ঠিত হয়। পরবর্তীতে খ শ্রেণীতে ও ২০১৩ সালে এটি ক শ্রেণিতে উন্নীত হয়। 
গলাচিপা পৌরসভার বর্তমান আয়তন ৩.৪ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
২০১১ সালের আদমশুমারি অনুযায়ী গলাচিপা পৌরসভার মোট জনসংখ্যা ২১,২০০ জন। এর মধ্যে পুরুষ ১০,৮৮৮ জন এবং মহিলা ১০,৩১২ জন। মোট পরিবার ৪,৯৬৭টি।
২০১১ সালের আদমশুমারি অনুযায়ী গলাচিপা পৌরসভার সাক্ষরতার হার ৭১.৫%।
এ পৌর এলাকায় ২টি ডিগ্রী কলেজ, ৪টি মাধ্যমিক বিদ্যালয়, ২টি দাখিল মাদ্রাসা সহ বিভিন্ন কিন্ডারগার্টেন স্কুল ও নূরাণী মাদ্রাসা রয়েছে।
মোঃ জিয়াউল হক ২০১২ সাল হতে এখানকার মেয়র হিসাবে দায়িত্ব পালন করছেন।
খালিদ ইবনে ইয়াজিদ

খালিদ ইবনে ইয়াজিদ ছিলেন মধ্যযুগের একজন মুসলিম রসায়নবিদ। তিনি ৭ম শতাব্দীতে জীবিত ছিলেন। মধ্যযুগের লাতিন ভাষায় তার নাম Calid (খালিদ) হিসাবে অনুবাদ করা হয়েছে। তিনি ছিলেন উমাইয়া ( সুফিয়ানি) বংশের চতুর্থ এবং শেষ খলিফা৷ ৬৮৪ খৃষ্টাব্দে দিতীয় মুয়াবিয়ার মৃত্যুর পর তিনি সিংহাসনে আরোহন করেন৷ তিনি ৬মাস ক্ষমতায় ছিলেন৷ কিন্তু খালিদ ছিলেন নাবালক৷ তাই তিনি প্রথম মারওয়ানের কাছে ক্ষমতা হস্তান্তর করলে সুফিয়ানি বংশের পতন এবং মারওয়ানের হাতে মারওয়ানি বংশের শাসন শুরু হয়৷ সুফিয়ানি বংশের মেয়াদকাল ২৩ বছর৷ 
উমাইয়া খলিফা
পূর্বসূরি :দ্বিতীয় মুয়াবিয়া উত্তরসূরি : প্রথম মারওান
রসায়নের ইতিহাসে খালিদ ঐতিহাসিক চরিত্র। খালিদের সঠিক জন্ম তারিখ জানা যায় না। খালিদ উমাইয়া রাজপুত্র ছিলেন। তিনি ছিলেন খলিফা দ্বিতীয় মুয়াবিয়া এর ভাই। খালিদ খলিফা পদ গ্রহণের সুযোগ হারিয়ে মিশরে রসায়ন শিক্ষা গ্রহণ করতে যান। তিনি ছিলেন বই সংগ্রাহক, তিনি বিভিন্ন সাহিত্য আরবি ভাষায় অনুবাদ করেছেন। . তিনি ৭০৪ খ্রিষ্টাব্দে মারা যান।
সফদর জং

সফদর জং (, ) (জন্ম. আনুমানিক ১৭০৮ – মৃত্যু. ৫ অক্টোবর ১৭৫৪) ছিলেন আওধের সুবেদার নবাব। ১৭৩৯ সালের ১৯ মার্চ থেকে ১৭৫৪ সালের ৫ অক্টোবর পর্যন্ত তিনি নবাব হিসেবে আসীন ছিলেন।
সফদর জং এর জন্মনাম ছিল মুহাম্মদ মুকিম। তিনি পারস্যের খোরাসানে জন্মগ্রহণ করে। ১৭২২ সালে তিনি ভারতে অভিবাসী হন।
১৭৩৯ সালে সফদর জং তার চাচা এবং শ্বশুর সাদাত আলি খানের উত্তরসুরি হিসেবে আওধের শাসনভার লাভ করেন। এজন্য নাদির শাহকে প্রায় ২ কোটি রুপি প্রদান করতে হয়েছে। মুঘল সম্রাট মুহাম্মদ শাহ তাকে “সফদর জং” উপাধিতে ভূষিত করেছিলেন।
সফদর জং একজন সফল প্রশাসক ছিলেন। আওধের উপর নিয়ন্ত্রণ বজায় রাখা ছাড়াও তিনি দুর্বল হয়ে পড়া মুহাম্মদ শাহকে মূল্যবান সহযোগিতা প্রদান করেছেন। পরে তাকে কাশ্মীরের শাসনভারও দেয়া হয় এবং তিনি দিল্লি দরবারের একজন কেন্দ্রীয় ব্যক্তি হয়ে উঠেন। মুহাম্মদ শাহের পরবর্তী সময়গুলোতে তিনি মুঘল প্রশাসনের সম্পূর্ণ নিয়ন্ত্রণ লাভ করেছিলেন। ১৭৪৮ সালে আহমেদ শাহ বাহাদুরের ক্ষমতালাভের সময় সফদর জং "উজির উল মামালিক-ই-হিন্দুস্তান" বা ভারতের প্রধানমন্ত্রী হিসেবে আসীন হন। এছাড়াও তিনি আজমিরের গভর্নর এবং নারনাউলের ফৌজদার হন। তবে দরবারের রাজনীতির কারণে শেষপর্যন্ত ১৭৫৩ সালে তিনি বরখাস্ত হন। ১৭৫৩ সালের ডিসেম্বরে তিনি আওধে ফিরে আসেন এবং ফৈজাবাদকে সামরিক সদরদপ্তর করেন। ১৭৫৫ সালের অক্টোবরে ৪৬ বছর বয়সে ফৈজাবাদের নিকটে সুলতানপুরে তার মৃত্যু হয়।
সফদর জঙের মাজার ১৭৫৪ সালে নির্মিত হয়েছিল। এটি নয়াদিল্লির সফদর জং সড়কে অবস্থিত।
এছাড়াও এই এলাকায় তার নামে কিছু স্থাপনা রয়েছে যেমন সফদরজং বিমানবন্দর, সফদর জং হাসপাতাল, সফদরজং টার্মিনাল এবং সফদর জং কলোনি।
জন লিভার

জন কেনেথ লিভার, (; জন্ম: ২৪ ফেব্রুয়ারি, ১৯৪৯) লন্ডনের স্টেপনি এলাকায় জন্মগ্রহণকারী ইংল্যান্ডের কোচ ও সাবেক আন্তর্জাতিক ক্রিকেটার। ১৯৭৬ থেকে ১৯৮৬ মেয়াদে ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করেন জন লিভার। দলে তিনি মূলতঃ বামহাতি ফাস্ট-মিডিয়াম বোলিংয়ে পারদর্শী ছিলেন। এছাড়াও নিচেরসারিতে অবস্থান নিয়ে ডানহাতে ব্যাটিং করতেন।
লিভার ২২ বছর এসেক্স দলে খেলেন। ঐ সময়ই ক্লাবের ইতিহাসে স্বর্ণালী সময় অতিবাহিত হয়। ভ্যাসলিনের ন্যায় তরল পদার্থ বলে লাগানোর ঘটনায় অনেকেই তাকে মনে রেখেছেন। এ ঘটনাটি ছিল প্রথমবারের মতো অখেলোয়াড়ীসূলভ যা বলে আঁচড় কাটা কিংবা অন্য কিছু করা। অধিকতর সুইং করাতে তিনি বলের একপ্রান্তে ভ্যাসলিন লাগিয়েছিলেন বলে জানা যায়। পরবর্তীকালে অবশ্য এ অভিযোগটি প্রত্যাহার করা হয় ও লিভারকে দায়মুক্তি দেয়া হয়। দিল্লিতে ভারতের বিপক্ষে অনুষ্ঠিত ঐ টেস্টে অভিষেকে যে-কোন ইংর‌েজ ক্রিকেটারের সেরা বোলিং পরিসংখ্যানের রেকর্ড গড়া হয় ৭/৪৬। ১৯৯৫ সালে ওয়েস্ট ইন্ডিজের বিপক্ষে ডমিনিক কর্ক ৩ রানের ব্যবধানে এ রেকর্ডটি ভেঙ্গে ফেলেন ৭/৪৩। খেলায় তিনি ১০/৭০ লাভ করে অভিষেক টেস্টে অংশ নিয়ে আরও একটি নতুন ইংর‌েজ রেকর্ড গড়েন যা অদ্যাবধি টিকে রয়েছে। ৩৭ বছর বয়সে টেস্ট ক্যাপ পরিধানের সুযোগ পান তিনি।
তিনি বর্ণবাদের সাথে সম্পৃক্ত দক্ষিণ আফ্রিকায় বিদ্রোহী দল নিয়ে গমন করেন। সেখানে অবস্থান করে দেশের সাথে যোগাযোগ রক্ষা করতেন তিনি। পরবর্তীতে অনেকগুলো শীত মৌসুমে নাটালের পক্ষে খেলেন। ক্রিকেট খেলায় অনন্য সাধারণ অংশগ্রহণের স্বীকৃতিস্বরূপ তাকে এমবিই পদবীতে ভূষিত করা হয়। ক্রিকেট সংবাদদাতা কলিন ব্যাটম্যানের মতে, ‘এসেক্সে তিনি ২৩ বছর সেবা দিয়ে প্রতীকি হয়ে আছেন। এছাড়াও তিনি দেশের সর্বাপেক্ষো কুশলী বামহাতি পেশার হিসেবে আবির্ভূত হয়েছিলেন। আত্মজীবনীমূলক গ্রন্থ "এ ক্রিকেটার্স ক্রিকেটারে" ড্রেসিং রুমে অবস্থানকালীন তাঁর আনন্দময় ভূমিকার কথা তুলে ধরেছেন।’
সাম্প্রতিককালে লিভার ব্যানক্রফট’স স্কুলে শারীরিক শিক্ষা বিষয়ে শিক্ষকতা করছেন। পাশাপাশি মিডলসেক্সের বোলিং কোচেরও দায়িত্ব পালন করছেন।
বালাই

বালাই বা পেস্ট হল একটি উদ্ভিদ বা প্রাণী যা মানুষ বা মানুষের সাথে সংশ্লিষ্ট বিষয়ের (যেমন: কৃষি বা প্রাণিসম্পদ উৎপাদন) ক্ষতি সাধন করে। অন্যভাবে বলা যায়, যেসব জীব উচ্চ মৃত্যুহার সংশ্লিষ্ট উপদ্রব এবং মহামারীর (যেমন: প্লেগ) সৃষ্টি করে, তারাই বালাই। মোটাদাগে বললে, 'বালাই' হল মানবিকতার প্রতিদ্বন্দ্বী। অতীতে এই শব্দটি খুব সম্ভবত কেবল প্রাণীর ক্ষেত্রে ব্যবহৃত হবার কারণে, বালাইনাশক বা পেস্টিসাইডকে কীটনাশক বা ইনসেক্টিসাইড বলে কেউ কেউ ভুল করে থাকেন।
অর্থনৈতিক দিক দিয়ে সবচাইতে গুরুত্বপূর্ণ বালাই হল পোকা, চেলোপোকা বা মাইট, নেমাটোড ও উদরপদ বা গ্যাস্ট্রোপড।
হারবি আল হিমাইয়ারি

হারবি আল হিমারি ( ) ইয়েমেন জন্মগ্রহণকারী একজন আরবীয় পণ্ডিত। তিনি ৭ম ও ৮ম শতকের মাঝামাঝি সময়ে জীবিত ছিলেন। তিনি বিখ্যাত আলকেমিস্ট জাবির ইবনে হাইয়ান এর শিক্ষক হিসেবে পরিচিত । যদিও তার সম্পর্কে খুব বেশি তথ্য জানা যায় না। তার কাছ থেকে জাবির ইবনে হাইয়ান আলকেমি বা রসায়ন অধ্যয়ন করেছেন। তিনি মিশরীয় রসায়ন সম্পর্কে প্রচুর জ্ঞান রাখতেন।
পকুধ কচ্চায়ন

পকুধ কচ্চায়ন () বা প্রকুধ কাত্যায়ন () গৌতম বুদ্ধের সমসাময়িক একজন ভারতীয় নিত্যপদার্থবাদী দার্শনিক ছিলেন। তাঁর দর্শনকে শাশ্বতবাদ (, "সস্সতবাদ") বা পরমাণুবাদও বলা হয়ে থাকে।
সুত্তপিটকের দীঘনিকায়ের সামঞ্ঞফলসুত্তে মগধের রাজা অজাতসত্তু্র সঙ্গে পকুধ কচ্চায়নের সাক্ষাৎকারের বর্ণনা থেকে তাঁর সম্বন্ধে বেশ কিছু তথ্য পাওয়া যায়। সংযুত্তনিকায়ে তাঁকে পকুধকো কাতিয়ানো () এবং প্রশ্ন উপনিষদে তাকেও কবন্ধিন নামে অভিহিত করা হয়েছে। কবন্ধিন শব্দটি তাঁর শারীরিক অঙ্গবিকৃতিকে নির্দেশ করে।
সামঞ্ঞফলসুত্ত অনুসারে, পকুধ কচ্চায়ন তেজ, বায়ু, জল ও ক্ষিতি এই চতুর্ভূতের সঙ্গে চেতনা, সুখ ও দুঃখকে পৃথক পৃথক উপাদান বলে মনে করেছেন। এই সাতটি উপাদান শুধু পরস্পর পৃথক তাই নয়, এগুলি অনির্মিত, অচল, অবধ্য ও অবিকৃত। এই উপাদানগুলি পরস্পরকে পরিবর্তন করতে বা প্রভাবিত করতে অক্ষম এবং সুখ-দঃখ ভাগী হতে অক্ষম। এখানে কেউ নিহত বা ঘাতক, বক্তা বা শ্রোতা, জ্ঞাতা ও বা জ্ঞানার্থী কেউ নেই। তাঁর মতে এই উপাদানগুলির মধ্যে যথেষ্ট শূন্যস্থান রয়েছেন, যেখানে আঘাত করলে মূল উপাদানকে স্পর্শ করা যায় না। তীক্ষ্ণ অস্ত্র দ্বারা মুন্ডচ্ছেদ করলে হত্যা করা হয় ন্স, কারণ অস্ত্র এই সাতটি উপাদানের মধ্যে অবস্থিত শূন্যস্থানে পতিত হয়। দৃশ্য উপাদানের মধ্যে এই সূক্ষ্ম উপাদানকে মানলেও তিনি শূন্য বা ব্যোমকে অষ্টম উপাদান হিসেবে গ্রহণ করেননি। সূত্রকৃতাঙ্গ নামক জৈন গ্রন্থে তাঁর মতবাদ সম্বন্ধে বর্ণনা রয়েছে।
চাঁপাইনবাবগঞ্জ সরকারি পলিটেকনিক ইনস্টিটিউট

চাঁপাইনবাবগঞ্জ সরকারি পলিটেকনিক ইনস্টিটিউট বাংলাদেশের একটি সরকারি কারিগরি শিক্ষাপ্রতিষ্ঠান। এটি ২০০৬ সালে প্রতিষ্ঠিত হয়। এটি গণপ্রজাতন্ত্রী বাংলাদেশ সরকারের স্থাপিত ৪৯ টি সরকারি পলিটেকনিক ইনস্টিটিউটের একটি। প্রতিষ্ঠার পরবর্তি সময়ে এখানে দুইটি প্রযুক্তি বিভাগে অধ্যায়নের সুযোগ চালু করা হয়। বর্তমানে ৬ টি প্রযুক্তি বিভাগে শিক্ষার্থী ভর্তি করানো হয়।
চাঁপাইনবাবগঞ্জ এর উপর দিয়ে বয়ে যাওয়া মহানন্দা নদীর তীরে অবস্থিত এই শিক্ষাপ্রতিষ্ঠানটি। এর পশ্চিমে রয়েছে কারিগরী প্রশিক্ষণ কেন্দ্র (TTC) দক্ষিণে রয়েছে মহানন্দা সেতু।
চাঁপাইনবাবগঞ্জ সরকারি পলিটেকনিক ইনস্টিটিউট এ বর্তমানে ৬টি টেকনোলজি আছে-
লাক্স (সাবান)

লাক্স ইউনিলিভার কর্তৃক বিকশিত একটি বৈশ্বিক ব্র্যান্ড। এই ব্র্যান্ডের পণ্য পরিসীমার মধ্যে সৌন্দর্য সোপ, শাওয়ার জেল, চুলের শ্যাম্পু এবং কন্ডিশনার অন্তর্ভুক্ত রয়েছে।
১৮৯৯ সালে লাক্স "সানলাইট প্ল্যাক" লন্ড্রি সাবান চালু করে। ১৯২৫ সালে, এটি বিশ্বের প্রথম গণ-বাজার টয়লেট সাবান হয়ে ওঠে। এটি নারী সেলিব্রিটি উপস্থাপনার প্রবর্তিনকারী একটি ব্র্যান্ড হিসেবে স্বীকৃত।
২০০৫ সালের হিসেবে, লাক্সের রাজস্ব ছিল আনুমানিক €১ বিলিয়ন, পাশাপাশি ১০০ টিরও অধিক দেশে ছড়িয়ে এর কার্যক্রম ছড়িয়ে পড়ে। লাক্স বর্তমানে, ভারত, বাংলাদেশ, পাকিস্তান, ব্রাজিল, থাইল্যান্ড ও দক্ষিণ আফ্রিকার মত অনেক উন্নয়নশীল দেশের বাজারে নেতৃত্বস্থানীয় ভূমিকায় অবস্থান করছে।
ইউনিলিভার কর্তৃক বিকশিত, লাক্সের (সাবান) বর্তমান সদর দফতর সিঙ্গাপুরে অবস্থিত।
দার্শনিকের পাথর

দার্শনিকের পাথর বা পরশ পাথর ( () একটি কল্পিত রাসায়নিক (আলকেমিক্যাল) বস্তু। বলা হয়ে থাকে এটার স্পর্শে কম দামী ধাতু যেমন পারদকে সোনা অথবা রূপায় পরিণত করা যায়। এজন্য বাংলায় একে পরশ পাথরও বলা হয়। এটাকে অনেক সময় সঞ্জীবণী সুধা বলা হয়ে থাকে। এটার পূণঃর্জীবন বা অমরত্ত্ব প্রদানের ক্ষমতা আছে। কয়েক শতাব্দী ধরে আলকেমির লক্ষ্য ছিলো এই পরশ পাথর খুঁজে বের করা। এই দার্শনিকের পাথর আবিষ্কারের প্রচেষ্টাকে বলা হতো ম্যাগনাম ওপাস (মহান কর্ম)।
দার্শনিকের পাথরের প্রথম উল্লেখ পাওয়া যায় যীশু খ্রিস্টের জন্মের ৩০০ বছর আগে পেনোপোলিসের যোশিওমোসের লেখা “চেইরোকমেতা”য়। আলকেমির লেখকেরা অবশ্য আরো প্রাচীন ইতিহাসের দাবী করেছেন। ১৬২০ সালে ইলিয়াম আশমোল এবং একজন অনামা লেখকের লেখা গ্লোরিয়া মুনদিতে দাবী করা হয়েছে যে আদম সরাসরি সৃষ্টিকর্তার কাছ থেকে এই পাথর সম্পর্কে জ্ঞান লাভ করেছিলেন।
অষ্টম শতাব্দীতে আলকেমিস্ট জাবির ইবনে হাইয়ান বিশ্লেষণ করেন যে প্রতিটি বস্তুর চারটি গুণ আছে। আগুন গরম এবং শুকনো, মাটি শীতল এবং শুকনো, পানি শীতল এবং আর্দ্র, বাতাস গরম এবং আর্দ্র। তিনি তত্ত্ব প্রকাশ করেন যে প্রত্যেক ধাতু এই নীতির সংমিশ্রণ, দুটি ভেতরে এবং দুটি বাইরে। এই অনুমান থেকে বলা হতো এক ধাতু থেকে অন্য ধাতুতে রূপান্তরকালে এর মৌলিক গুণের পরিবর্তন সাধিত হয়।
ইবনে নাদিম

আবুল ফরজ মুহাম্মাদ বিন ইসহাক আল নাদিম (; মৃত্যু: ১৭ সেপ্টেম্বর ৯৯৫ অথবা ৯৯৮) হলেন একজন ইসলামী শিক্ষাবিদ। ধারণা করা হয় তিনি পারস্য বংশোদ্ভুত ছিলেন। তিনি কিতাব-ই-ফিহরিস্ত এর জন্য বিখ্যাত। বইটি সম্পর্কে তিনি নিজেই বলেছেন, আরব-অনারব সকল জাতির জন্য আরবী ভাষায় এবং লিপিতে জ্ঞানের সকল শাখার উপর লেখা বইয়ের সূচীপত্র।
আল নাদিমের জীবন সম্পর্কে খুব বেশি কিছু জানা যায় না। তিনি ছিলেন একজন বই বিক্রেতা এবং ক্যালিওগ্রাফার। তার বাবা "আল ওয়ারাকের" মতো তিনিও বিক্রির জন্য পান্ডুলিপি নকল করতেন। তিনি বাগদাদে বাস করতেন। মাঝে মাঝে তিনি মসুলের একটি স্থানের নাম উল্লেখ করেছেন।
আর্থরাইজ

"আর্থরাইজ" হল ১৯৬৮ সালে অ্যাপোলো-৮ অভিযানের সময় মহাকাশচারী উইলিয়াম অ্যান্ডারস’র তোলা পৃথিবীর একটি আলোকচিত্রের নাম। প্রকৃতি আলোকচিত্রী গ্যালেন রাওয়েল এই আলোকচিত্রটিকে “এখন পর্যন্ত তোলা সবচাইতে প্রভাবশালী পরিবেশ-সংক্রান্ত আলোকচিত্র” বলে ঘোষণা দেন। এর আগে ১৯৬৬ সালে লুনার অরবিটার ১ মহাকাশযানের রোবোটিক প্রোবের মাধ্যমে আর্থরাইজের সাদাকালো রাস্টার চিত্র গ্রহণ করা হয়।
চাঁদের আকাশে প্রথমবারের মতো মানুষসম্বলিত অভিযানের সময় উইলিয়াম অ্যান্ডারস "আর্থরাইজ" আলোকচিত্রটি গ্রহণ করেন, নাসা যেটিকে "এএস৮-১৪-২৩৮৩ চিত্র" নামে নথিবদ্ধ করেছে।
অ্যান্ডারস আলোকচিত্রটি ধারণের জন্য উপযুক্ত ৭০ মিলিমিটার রঙিন ফিল্ম পাবার আগে, অভিযানের অধিনায়ক ফ্রাঙ্ক বোরম্যান দৃশ্যপটের সাদাকালো একটি চিত্র নেন যেটিতে পৃথিবীর প্রান্তরেখা চাঁদের দিগন্তরেখাকে স্পর্ষ করে ছিল। রঙিন "আর্থরাইজ" নামক আলোকচিত্রটির মতোই ঐ সাদাকালো চিত্রটিতেও ভূখণ্ডের অবস্থান ও মেঘের ধরন একইরকম ছিল।
১৯৬৮ সালের ২৪ ডিসেম্বরে চাঁদের কক্ষপথ থেকে বৈদ্যুতিক ড্রাইভ সংবলিত ও অতিমাত্রায় পরিবর্তিত হ্যাসেলব্লাড ৫০০ ইএল ক্যামেরা দিয়ে আলোকচিত্রটি গৃহীত হয়েছিল। ঘটনাটির অডিও রেকর্ডিং ও প্রতিলিপি অনলাইনে সহজলভ্য।
প্রকাশিত আলোকচিত্রে পৃথিবীর যেসব বৈশিষ্ট্য প্রদর্শীত হয়েছে সেগুলো হলঃ
লাইফ নামক সাময়িক পত্রিকার সম্পাদকদের দ্বারা সম্পাদিত "১০০ ফটোগ্রাফস দ্যাট চেঞ্জড দ্য ওয়র্ল্ড" বইতে প্রকৃতি আলোকচিত্রী গ্যালেন রাওয়েল এই আলোকচিত্রকে “এখন পর্যন্ত তোলা সবচাইতে প্রভাবশালী পরিবেশ-সংক্রান্ত আলোকচিত্র” হিসেবে আখ্যায়িত করেছেন। আরেকজন লেখক আলোকচিত্রটির আবির্ভাবকে পরিবেশ আন্দোলনের সূত্রপাত বলে বিবৃত করেছেন।
মার্কিন যুক্তরাষ্ট্রের ডাক বিভাগ, চাঁদের চারপাশে অ্যাপোলো ৮ এর অভিযানের স্মারক হিসেবে ১৯৬৯ সালে একটি ডাকটিকিটের (স্কট # ১৩৭১) অনুমোদন করে। ডাকটিকিটটিতে "আর্থরাইজে" নামক রঙিন আলোকচিত্রটি ছাড়াও “ইন দ্য বিগিনিং গড...” কথাটি মুদ্রিত ছিল যা অ্যাপোলো ৮ অভিযানকালে তিনজন মহাকাশচারীর বাইবেলের বুক অভ জেনেসিসস থেকে পাঠকে স্মরণ করে অন্তর্ভুক্ত করা হয়েছিল।
নেকটাই

নেকটাই বা শুধু টাই একটি পরিধেয়, যা দেখতে লম্বা একফালি কাপড়ের ন্যায় এবং গলা বেষ্টন করে পরিধান করা হয়। এটি গলাবন্ধ নামেও পরিচিত। সাধারণত শার্ট এর কলারের নিচে টাই বেঁধে পরা হয়। প্রধানত পুরুষদের পোশাক হলেও নারীরাও এখন টাই পরে থাকেন। ছেলে এবং পুরুষরা তাদের আনুষ্ঠানিক পোশাকের অংশ হিসেবে টাই পরেন। কিছু প্রতিষ্ঠানে যেমন বিদ্যালয়, আদালত, অফিস ইত্যাদি স্থলে আবশ্যক ইউনিফর্ম হিসাবে টাই পরতে হয়।
টাই বাঁধার অসংখ্য গিঁট রয়েছে। তন্মধ্যে ফোর ইন হ্যান্ড, প্রাট, হাফ উইন্ডসর এবং উইন্ডসর গেরোগুলো প্রধান বা বেশি প্রচলিত।
টাই এর সাথে আরও কিছু জিনিস ব্যবহার করা যেতে পারে। যেমন টাই পিন, টাই ক্লিপ, টাই চেইন ইত্যাদি।
স্টক টাই শুরুতে শার্টের কলারের চারপাশে কয়েকবার সরু ব্যান্ডে ভাঁজ করা মসলিনের একটি ছোট টুকরো এবং পিন দিয়ে পিছন থেকে সুরক্ষিত করা হয়। পুরুষদের জন্য তাদের চুল লম্বা, অতীত কাঁধের দৈর্ঘ্য পরা ফ্যাশনেবল ছিল। প্রান্তগুলি ঘাড়ের কোণে পরা একটি কালো সিল্কের ব্যাগে আটকে দেওয়া হয়েছিল। এটি ব্যাগ-উইগ হেয়ারস্টাইল হিসাবে পরিচিত ছিল এবং এটির সাথে পরা নেকওয়্যারটি ছিল স্টক টাই।
বান্দুলা ওয়ার্নাপুরা

বান্দুলা ওয়ার্নাপুরা (; জন্ম: ১ মার্চ, ১৯৫৩) রাম্বুকানায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলকে নেতৃত্ব দিয়েছেন তিনি। শ্রীলঙ্কার ক্রিকেটের ইতিহাসে প্রথম টেস্টে দলের অধিনায়ক ছিলেন তিনি। ১৯৭৫ থেকে ১৯৮২ মেয়াদে টেস্ট ও একদিনের আন্তর্জাতিকে অংশ নিয়েছেন।
দলে তিনি মূলতঃ অল-রাউন্ডার হিসেবে ভূমিকা রাখেন। ডানহাতি উদ্বোধনী ব্যাটসম্যানের পাশাপাশি ডানহাতে মিডিয়াম পেস বোলিংয়ে দক্ষ ছিলেন ওয়ার্নাপুরা। শ্রীলঙ্কা ক্রিকেট দলের কোচের দায়িত্ব পান। এছাড়াও শ্রীলঙ্কা ক্রিকেট প্রশাসনে অংশ নিয়েছেন। বর্তমানে তিনি এশিয়ান ক্রিকেট কাউন্সিলের কর্মকর্তা হিসেবে দায়িত্ব পালন করছেন।
শ্রীলঙ্কার বর্তমান ক্রিকেটার মালিন্দা ওয়ার্নাপুরা সম্পর্কে তার ভাইপো। কলম্বোর নালন্দা কলেজের প্রাক্তন শিক্ষার্থী তিনি। ১৯৭১ সালে তিনি প্রথম একাদশে অধিনায়কত্ব করেন।
শ্রীলঙ্কা দলের প্রথম টেস্ট অভিষেকে দলের অধিনায়ক ছিলেন ওয়ার্নাপুরা। ১০ম শ্রীলঙ্কান ক্রিকেটার হিসেবে টেস্ট ক্যাপ পরিধান করেন। ১৯৮২ সালে সফরকারী ইংল্যান্ডের বিপক্ষে তিনি প্রথম বল মোকাবেলাসহ দলের প্রথম রানের সূচনা করেন। ১৭ ফেব্রুয়ারি, ১৯৮২ তারিখে পাইকিয়াসোথি সারাভানামুত্তু স্টেডিয়ামে ওয়ার্নাপুরা-কিথ ফ্লেচার টসে যান। টসে অবশ্য ওয়ার্নাপুরা টসে জয়ী হন। সিদাথ ওয়েতিমুনিকে সাথে নিয়ে ব্যাটিং উদ্বোধনে যান। এছাড়াও প্রথম শ্রীলঙ্কান ব্যাটসম্যান হিসেবে বুকে আঘাত পান। কিন্তু ৩৫ মিনিটে ২৫ বল মোকাবেলা করে মাত্র ২ রানে বব উইলিসের বলে ডেভিড গাওয়ারের হাতে ধরা পড়ে প্যাভিলিয়নে ফেরত যান। দ্বিতীয় ইনিংসে ১৫৫ বলে ৩৮ রান তোলেন। এ রানটিই তার সর্বোচ্চ টেস্ট রান। ঐ খেলায় ইংল্যান্ড জয়লাভ করে। চার টেস্ট খেলে সবগুলো টেস্টেই নেতৃত্ব দিয়েছেন তিনি। কিন্তু কোন টেস্টেই তার দল জয়লাভে সক্ষম হয়নি।
একাদশ শ্রীলঙ্কান হিসেবে ওডিআইয়ে ক্যাপ পরিধান করেন ওয়ার্নাপুরা। ৭ জুন, ১৯৭৫ তারিখে ওয়েস্ট ইন্ডিজের বিপক্ষে তার ওডিআই অভিষেক ঘটে। ১৯৭৫ সালের ক্রিকেট বিশ্বকাপে অনুষ্ঠিত ঐ খেলাটি শ্রীলঙ্কা দলের প্রথম ওডিআই খেলা ছিল। ঐ খেলায় তিনি মাত্র ৮ রান সংগ্রহ করেন ও তার দল পরাজিত হয়। নিজস্ব পঞ্চম ওডিআইয়ে অনূঢ়া তেনেকুনের আঘাতপ্রাপ্তির কারণে অস্থায়ীভাবে দলের অধিনায়কত্ব করেন। তার অধিনায়কত্বে ১৬ জুন, ১৯৭৯ তারিখে ভারতের বিপক্ষে ক্রিকেট বিশ্বকাপে অংশ নিয়ে শ্রীলঙ্কা প্রথমবারের মতো একদিনের আন্তর্জাতিকে জয়লাভে সক্ষম হয়। ঐ খেলায় তিনি ১৮ রানসহ এক উইকেট লাভ করে দলের জয়ে ভূমিকা রাখেন। প্রতিযোগিতায় সহযোগী সদস্য হিসেবে এ জয়টি একমাত্র জয় ছিল। একদিনের আন্তর্জাতিকে তিনি একটিমাত্র অর্ধ-শতক লাভ করেছেন।
১৯৮২ সালে বিদ্রোহী দলের সফরে আরোসা শ্রীলঙ্কা দলে অংশ নিয়ে বিতর্কের কেন্দ্রবিন্দুতে পৌঁছেন। এরফলে তাকে আন্তর্জাতিক ক্রিকেটে অংশগ্রহণে নিষেধাজ্ঞা প্রদান করা হয়। পরবর্তীতে অবশ্য এ নিষেধাজ্ঞা প্রত্যাহার করা হলেও তিনি আর আন্তর্জাতিক ক্রিকেটে অংশ নেননি। অবসর পরবর্তীকালে আইসিসি ম্যাচ রেফারিসহ আম্পায়ার হিসেবেও কাজ করেছেন। ২০০১ সালে দুই টেস্ট ও তিনটি ওডিআইয়ে রেফারির দায়িত্ব পালন করেন। এছাড়াও ক্রিকেট কোচ হিসেবেও তার সুনাম রয়েছে। ১৯৯৪ সালে কোচিং পরিচালক হিসেবে মনোনীত হন। পরবর্তীতে জাতীয় দলের কোচ হন। ২০০১ সালে শ্রীলঙ্কা ক্রিকেটের ডাইরেক্টর অব অপারেশন্স পদে যোগ দেন। ২০০৮ সাল পর্যন্ত আট বছর এ দায়িত্বে থেকে পদত্যাগ করেন। বর্তমানে তিনি এশিয়ান ক্রিকেট কাউন্সিলের ডেভেলপম্যান্ট ম্যানেজার হিসেবে কর্মরত।
২০১৫ রোহিঙ্গা শরণার্থী সংকট

২০১৫ সালের জানুয়ারি থেকে মার্চ পর্যন্ত প্রায় ২৫,০০০ রোহিঙ্গা বাংলাদেশ এবং মিয়ানমার থেকে জীর্ন কিছু নৌকায় চড়ে থাইল্যান্ড, মালয়েশিয়া এবং ইন্দোনেশিয়ায় পাড়ি দেয়ার ঘটনা উৎঘাটিত হয়, যা ২০১৫ রোহিঙ্গা পাচার সমস্যা হিসেবে পরিচিত। পাচারকালে ইন্দোনেশিয়ায় ১০০ জন, মালয়েশিয়ায় ২০০ জন, এবং থাইল্যান্ডে ১০ জন মৃত্যুবরণ করে।
কিছু পরিসংখ্যানে প্রাপ্ত তথ্যমতে মোট ৮০০,০০০ থেকে ১,১০০,০০০ রোহিঙ্গার জনগোষ্ঠির প্রায় ১০০,০০০ রোহিঙ্গা মিয়ানমারের নিপীড়ন এড়াতে দেশত্যাগ করে। এই পর্যন্ত প্রায় ৩,০০০ মিয়ানমার এবং বাংলাদেশী মানুষকে নৌকা থেকে উদ্ধার করা হয়েছে বা তারা তীরে আসতে সক্ষম হয়েছে। এছাড়া আরও প্রায় সহস্রাধিক মানুষ খুব সামান্য পরিমাণ খাদ্য এবং খাবার পানি নিয়ে এখনও সমুদ্রে আটকা পড়ে আছে বলে ধারণা করা হয়।
২০১৫ সালের মে মাসে থাইল্যান্ডের একটি দুর্গম পাহাড়ে ৩২টি অগভীর কবরের সন্ধান পাওয়া যায়। এটি থাইল্যান্ড এবং মালেশিয়ার সীমান্তে অবস্থিত একটি স্থান, যেখানে পাচারের পূর্বে রোহিঙ্গাদেরকে অপেক্ষায় রাখা হত বলে ধারণা করা হয়। এই কবরস্থান থেকে একজন বাংলাদেশিকে জীবিত উদ্ধার করা হয় যাকে নিকটবর্তী একটি হাসপাতালে চিকিৎসা প্রদান করা হয় এবং পরবর্তীতে তার দেয়া তথ্যের ভিত্তিতে সংবাদ সংস্থাগুলি নিশ্চিত হয় যে কবরগুলি অবৈধভাবে পাচারের সময় নিহত বা আহত রোহিঙ্গাদের। ২২শে মার্চ মিয়ানমার নৌবাহিনী এর সমুদ্র উপকূল থেকে একটি জীর্ন নৌকায় ২০৮ জন অভিবাসীকে উদ্ধার করে এবং তদন্তের মাধ্যমে নিশ্চিত করা হয় যে তারা বাংলাদেশ থেকে অবৈধভাবে পাড়ি দিয়েছিলো। ২৪শে মার্চ মালেশিয়ায় পুলিশ দেশটির সীমান্ত অঞ্চলে ১৩৯ টি কবরের সন্ধান পায় এবং ধারণা করা হয় এই কবরগুলিতে বার্মা থেকে পালিয়ে আসা রোহিঙ্গাদের রাখা হয়েছিলো।
কলাপাড়া পৌরসভা

কলাপাড়া পৌরসভা বাংলাদেশের পটুয়াখালী জেলার অন্তর্গত কলাপাড়া উপজেলার একটি নগরভিত্তিক স্থানীয় সরকার সংস্থা। ১৯৯৭ সালে পৌরসভাটি প্রতিষ্ঠিত হয় এটি একটি ক শ্রেনীর পৌরসভা। 
১৯৯৭ সালের ১ মার্চ পটুয়াখালী জেলার কলাপাড়া উপজেলার ২নং টিয়াখালীর ইউনিয়নের খেপুপাড়া ওবাদুরতলী ২টি মৌজার ৩.৭৫ বর্গ কি.মি. এলাকা নিয়ে ১লা মার্চ গ শ্রেণীর পৌরসভা হিসেবে কলাপাড়া পৌরসভা প্রতিষ্ঠিত হয়। পরবর্তীতে ২০০৯ সালের ৩০ মার্চ এটি খ শ্রেণীর পৌরসভায় উন্নীত হয়। 
কলাপাড়া পৌরসভার বর্তমান আয়তন ৩.৭৫বর্গ কিলোমিটার। কলাপাড়া পৌরসভা বাংলাদেশের সর্ব দক্ষিণে আন্ধার মানিক নদীর তীরে অবস্থিত। এর উত্তরে, পশ্চিমে ও পূর্বে টিয়াখালী ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
এ পৌরসভার প্রশাসনিক কার্যক্রম কলাপাড়া থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।
২০১১ সালের আদমশুমারি অনুযায়ী কলাপাড়া পৌরসভার মোট জনসংখ্যা ১৭,৩৩২ জন। এর মধ্যে পুরুষ ৮,৮৮৭ জন এবং মহিলা ৮,৪৪৫ জন। মোট পরিবার ৪,৩৪৭টি।
২০১১ সালের আদমশুমারি অনুযায়ী কলাপাড়া পৌরসভার সাক্ষরতার হার ৬৮.২%।
কার্যকাল বর্তমান